Bochotnica

Ti Bochotnica  ket maysa a purok iti administratibo a distrito iti Gmina Kazimierz Dolny, iti kaunegan ti Puławy, Lublin, iti akindaya a Polonia. Daytoy ket naisanglad iti historiko a probinsia ti Basbassit a Polonia, iti agarup a  iti amianan a daya iti Kazimierz Dolny,  iti abagatan ti Puławy, ken  iti laud ti rehional a kapitolio ti Lublin. Ti purok ket addaan iti populasion iti 1,500 (manipud idi 2010), ken mabirukan daytoy iti kanawan a bangkag ti Vistula, iti kalsada a nagbaetan ti Puławy ken Kazimierz Dolny. Mabirukan iti asidegna dagiti tidda ti maika-14 a siglo a kastilio.

Ti Bochotnica, ket dati idi a tinawtawagan iti Bochotnica Mała (tapno maisalumina manipud iti kadennana a Bochotnica-Kolonia, wenno Bochotnica Wielka), ket maysa kadagiti kaduogan a pagtaengan iti Basbassit  Polonia. Kadagiti nasapsapa a tawen ti Pagarian ti Polonia, daytoy ket maysa idi a nangruna a gord a mabirukan iti igid ti dalan ti agtagilako manipudl ti Kievan Rus a mapan idiay tengnga al Polonia. Daytoy itan ket sentro ti turista, gapu ti napintas a Baw-ang ti Basbassit a Polonia iti Vistula ken ti kaasidegna iti Parke ti Ladawan ti daga ti Kazimierz . Ti purok ket awan iti bukodna a perokaril, ti kaasitgan ket mabirukan idiay Puławy. Daytoy ket lokal a pagtutumpongan ti kalsada a pagsasabtan dagiti tallo a kalsada.

Uray no awan ti dokumento a mangpasingked iti daytoy, ti Bochotnica ket maysa idin a pagsammakedan a pagtaengan idi maika-6 a siglo . Daytoy ket pinasingkedan babaen dagiti arkeologo a nakabiruk kadagti tidda iti gord idi 1993, ken kakuyog met idi ti pagano a kamposanto ken dagiti nadumaduma nga artipakto, a kas dagiti ramramit ti bronse ken landok, dagiti sensilio a balitok ken espada iti maika-10 a siglo. Kakduana ti Wąwolnica, ti Bochotnica ket maysa idi a sentro ti lokal nga administratibo. Idi 1317, ni Ari Władysław Łokietek ket intedna ti Bochotnica ken dagiti sabali pay a lokal a purok kadagiti agkabsat a lalaki a ni  Ostaszko ken ni Dzierżko manipud iti Bejsce. Ti pagsammakedan a kastilio idiay Bochotnica ket mabalin a naipatakder idi 1340, kalpasan ti nakadadael a panagraut dagiti Tartaro iti Daga ti Lublin. Ti pagsammakedan ket naisukog idi a kas rektaggulo a mabirukan iti maysa a turod a nakaited idi ti nasayaat a pannakatan-aw iti lugar. Idi maika-15 a siglo, to kastilio ket tagikua idi ti pamilia Kurowski, kalpasanna naipasa met daytoy iti Daulo ti mannakagubat iti Lublin a ni Jan Oleśnicki, a nangibaliw iti apelyidona iti Bochotnicki. Pinabaro ni Bochotnicki ti kastilio iti estilo ti Renasimiento. Ni Bochotnicki ket pimmusay nga awan anak, ken kalpasan ti ipupusayna idi naladaw a maika-16 a siglo, ti kastilo ket nairugrugin a madaddadael. Ti purok ket tagikua idi dagiti nadumaduma a pamilia (Borkowski, Tarło, Lubomirski, Sanguszko, Potocki), ken idi 1826 daytoy ket tagikua idi babaen ni Adam Jerzy Czartoryski, a dagiti met idi tagikuana ket kinompiskado babaen dagiti Ruso a kas pammadusa iti Yaalsa iti Nobiembre. Idi 1886, ti baro nga nagtagikua a ni Józef Klemensowski, pinanunotna met bassit ti panagpasayaatna iti kastilio ngem binaliwanna met dagiti planona.

Manipud idi ti Pannakabingbingay ti Polonia, ti Bochotnica ket tagikua idi ti Lublin iti Basbassit a Polonia. Idi 1815, daytoy ket nagbalin a paset ti tinenggel iti Ruso a Kongreso ti Polonia, ken kalpasan ti Sangalubongan a Gubat I, daytoy ket naisubli tii Polonia. Idi Nobiembre 18, 1942, dagiti nagsakop nga Aleman ket pimmatayda kadagiti 45 a tattao idiay lokal a kuadro ti ili, a kas pammales para iti panagraut iti Aleman a patrol. Kalpasan idi Sangalubongan a Gubat II, ti Bochotnica ket sentro idi ti antikomunista a resistansia.Idi Mayo 24, 1945, napasamak ti gubat a nagbaetan ti dati a yunit ti Armia Krajowa ken ti NKVD, a nakatayan idi dagiti 16 nga ahente iti Sobiet ken dagiti 10 a katulong a Polako a Komunista.

 Dagiti nagibasaran 

 Dagiti akinruar a silpo 
 Dagiti retrato dagiti tidda ti kastilio  

Kategoria:Dagiti purok ti kondado ti Puławy